Ճիշտ ժամանակն է ուրեմն, որ պետությունը լրջորեն վերանայի բյուջետային միջոցների բաշխումը կառուցապատման ոլորտում։ Իսկ սկսել պետք է, ինչպես վերը նշեցինք, ճանապարհներից։ Ցանկացած պետության ճանապարհները կարելի է համեմատել մարդու անոթատար համակարգի հետ։ Որքան անոթները մաքուր են, այդքան էլ դրանցով հոսող արյունն ապահովում է անխափան շրջանառություն՝ առողջ պահելով ամբողջ օրգանիզմը։ Միանգամայն ճիշտ է նաեւ, հաշվի առնելով Երեւանի ծանրաբեռնվածությունն ու խցանվածությունը, այս իրավիճակը համեմատել սրտի անառողջ աշխատանքի հետ։